SEAFCO กำไรครึ่งปีหลังเติบโตเด่นแนะซื้ออัพเป้าใหม่เป็น 19 บ.
SEAFCO กำไรครึ่งปีหลังเติบโตเด่นแนะซื้ออัพเป้าใหม่เป็น 19 บ.
28 ส.ค. 2560

บล.บัวหลวง ระบุในบทวิเคราะห์วันนี้ (28 ส.ค.) บริษัท ซีฟโก้ จำกัด (มหาชน) หรือ SEAFCO แนะนำขึ้นเป็น “ซื้อ” … 1) คาดกำไรครึ่งหลังปีนี้จะเติบโต 70% เทียบช่วงเดียวกันของปีก่อน โดยรายได้ที่เราคาดการณ์ มี Backlog รองรับไว้หมดแล้ว 2) Backlog กำลังจะแตะระดับ 2,000 ล้านบาท ภายในสิ้นปีนี้ จากการรับงานรถไฟฟ้าสายสีส้มที่กำลังจะเริ่มก่อสร้างปลายปี
3) การประมูลงานภาครัฐในช่วง 2 สัปดาห์ข้างหน้า จะผลักดัน Demand งานรากฐาน (กำแพงกันดิน – เข็มเจาะ) และเกิด Supply shortage หนุนให้มาร์จิ้นสูงขึ้นเรามองว่าด้วย Outlook อุตสาหกรรมที่สดใสที่สุดในรอบหลายปี และด้วย New Norm Backlog ที่สูงขึ้นจนรองรับรายได้ล่วงหน้าไปถึง 1 ปี (ก่อนหน้านี้รองรับแค่ครึ่งปี) คาดราคาหุ้นจะเทรดบน New Norm Valuation สูงกว่าค่าเฉลี่ยในอดีต ปรับราคาเป้าหมายขึ้นเป็น 19.00 บาท อิง P/E 27 เท่า (+2SD เหนือค่าเฉลี่ยในอดีต)